
29. St-18/17
  
   REPUBLIKA HRVATSKA
     Trgovački sud u Zagrebu                                                                              29. St-18/17
       Zagreb, Amruševa 2/II



U  I M E  R E P U B L I K E  H R V A T S K E 

R J E Š E N J E

Trgovački sud u Zagrebu, po sutkinji Jasminki Gadža, u stečajnom predmetu u povodu prijedloga dužnika ROBERTO PLUS d.o.o., Zagreb, Velikopoljska 42, OIB: 66385801110, za otvaranje stečajnog postupka nad dužnikom ROBERTO PLUS d.o.o., Zagreb, Velikopoljska 42, OIB: 66385801110, 14. veljače 2019., 
[bookmark: _GoBack]

r i j e š i o    j e

 Odbacuje se kao nedopušten prijedlog za otvaranje stečajnog postupka nad dužnikom ROBERTO PLUS d.o.o., Zagreb, Velikopoljska 42, OIB: 66385801110.


Obrazloženje

Dužnik ROBERTO PLUS d.o.o., Zagreb, Velikopoljska 42, OIB: 66385801110, podnio je prijedlog da se nad dužnikom ROBERTO PLUS d.o.o., Zagreb, Velikopoljska 42, OIB: 66385801110, otvori stečaj.

Uvidom u stečajni spis St-2258/16  i provjerom u sudskom registru, sud je utvrdio da je rješenjem od 15. veljače 2017. otvoren stečaj nad dužnikom ROBERTO PLUS d.o.o., Zagreb, Velikopoljska 42, OIB: 66385801110. 

	Stečajni postupak je izvanparnični postupak te se taj postupak vodi po odredbama sadržanim u Stečajnom zakonu („Narodne novine“ broj 71/15, 104/17 dalje: SZ), a na odgovarajući način primjenjuju se odredbe Zakona o parničnom postupku („Narodne novine“ broj 53/91, 91/92, 112/99, 88/01, 117/03, 88/05, 2/07, 84/08, 123/08, 57/11 i 25/13, dalje: ZPP), ako Stečajnim zakonom nije drukčije određeno (čl. 10. SZ-a).

	Imajući u vidu navedeno, nakon što je sud donio rješenje o otvaranju stečajnog postupka, nema nikakve pravne osnove ponovno ocjenjivati novi prijedlog za otvaranje stečajnoga postupka nad istim dužnikom. Naime, nad istim stečajnim dužnikom moguće je pokrenuti i otvoriti samo jedan stečajni postupak u kojemu svi vjerovnici mogu ostvarivati svoje tražbine po pravilima koja propisuje Stečajni zakon.

Kako je nad navedenim dužnikom otvoren stečaj na temelju odredbe čl. 288. st. 2. ZPP-a u vezi s čl. 10. SZ-a, zbog navedenih razloga, odbačen prijedlog za otvaranje stečajnog postupka nad dužnikom. 

U Zagrebu 14. veljače 2019.

                  SUDAC:
                                                                                                          Jasminka Gadža


UPUTA O PRAVNOM LIJEKU:
Protiv ovog rješenja, nezadovoljna stranka može uložiti žalbu Visokom trgovačkom sudu Republike Hrvatske u roku od 8 dana po primitku rješenja, a ulaže se putem ovog suda u 2 primjerka.

DNA:
1. predlagatelju 
2. e-oglasna ploča

